Document ID: 31999L0053

ΟΔΗΓΙΑ 1999/53/ΕΚ ΤΗΣ ΕΠΙΤΡΟΠΗΣ
της 26ης Μαΐου 1999
για την τροποποίηση του παραρτήματος ΙΙΙ της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα(1), όπως τροποποιήθηκε τελευταία από την οδηγία 98/2/ΕΚ της Επιτροπής(2), και ιδίως το άρθρο 13 δεύτερο εδάφιο τρίτη περίπτωση,
Εκτιμώντας:
(1) ότι με την οδηγία 92/76/ΕΟΚ της Επιτροπής(3), όπως τροποποιήθηκε τελευταία από την οδηγία 98/100/ΕΚ(4), η Ελλάδα και η Γαλλία (Κορσική) αναγνωρίσθηκαν προσωρινά ως προστατευόμενες περιοχές από άγνωστους, μη ευρωπαϊκούς οργανισμούς, επιβλαβείς για τους καρπούς της Citrus L., Fortunella Swingle, Poncirus Raf., και τα υβρίδιά τους, και ότι, επίσης, η Ιταλία αναγνωρίστηκε προσωρινά ως προστατευμένη περιοχή από άγνωστους, μη ευρωπαϊκούς οργανισμούς, επιβλαβείς για τους καρπούς της Citrus L., Fortunella Swingle, Poncirus Raf., και τα υβρίδιά τους, εκτός από τη Citrus paradisi Macf.· ότι, με την οδηγία 95/40/ΕΚ της Επιτροπής(5), η προσωρινή αυτή αναγνώριση παρατάθηκε μέχρι την 1η Απριλίου 1996· ότι οι διατάξεις της οδηγίας 77/93/ΕΟΚ σχετικά με τις εν λόγω προστατευόμενες περιοχές είναι, ως εκ τούτου, άχρηστες και πρέπει να καταργηθούν για λόγους σαφήνειας του δικαίου·
(2) ότι η τροποποίηση αυτή είναι σύμφωνη με τα αιτήματα των ενδιαφερομένων κρατών μελών·
(3) ότι, ως εκ τούτου, πρέπει να τροποποιηθεί το παράρτημα ΙΙΙ της οδηγίας 77/93/ΕΟΚ·
(4) ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης υγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο παράρτημα ΙΙΙ μέρος Β της οδηγίας 77/93/ΕΟΚ διαγράφονται στα σημεία 2 και 3.
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι τις 15 Ιουλίου 1999. Τα κράτη μέλη ενημερώνουν αμέσως την Επιτροπή.
Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αυτής αποφασίζεται από τα κράτη μέλη.
2. Τα κράτη μέλη ανακοινώνουν στην Επιτροπή τις κύριες διατάξεις εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα άλλα κράτη μέλη.
Άρθρο 3
Η παρούσα οδηγία αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 26 Μαΐου 1999.

Labels: 16
17
20
3
6